नई दिल्ली. जीएसटी रेजीम में पेट्रोल और डीजल पर लगने वाला टैक्स GST और राज्यों द्वारा लगाए जाने वाले वैट का कॉम्बिनेशन हो सकता है। एक शीर्ष सरकारी अधिकारी ने कहा कि अगर पेट्रोल और डीजल को जीएसटी के दायरे में लाया जाता है तो दोनों फ्यूल पर सबसे ज्यादा 28 फीसदी जीएसटी रेट और राज्यों द्वारा लगाए जाने वाले लोकल सेल्स टैक्स या वैट लग सकता है। सबसे ज्यादा जीएसटी रेट के साथ ही वैट मौजूदा टैक्सेस के समान ही होगा, जिसमें एक्साइस ड्यूटी केंद्र द्वारा और वैट की वसूली राज्यों के द्वारा की जाती है।